### Resumé

Byrådet har samlet afsat 134,74 mio. kr. til opførelsen af et nyt bibliotek og kulturhus på Johnnie Nilsson. Efter en proces med politiske drøftelser, inddragelse af borgere, interessenter samt chefer og fagpersoner blev projektet i sommeren 2024 udbudt i en totalentreprise, og Dennis Thomsen og Co, Christian Rasmussen Rådgivende Ingeniører og Ove Jeppesen blev valgt til at skabe [adresse] nye bibliotek og kulturhus. Byggeriet af kulturhuset er nu i gang. Da der tidligere er frigivet 4,511 mio. kr., søges der nu om en anlægsbevilling på 130,229 mio. kr.

### Sagsfremstilling

Byrådet har samlet afsat 134,74 mio. kr. til opførelsen af et nyt bibliotek og kulturhus på Johnnie Nilsson. Der er tidligere frigivet 4,511 mio. kr., og der søges nu om en anlægsbevilling på 130,229 mio. kr.

**Processen**

Som en del af arbejdet med det nye bibliotek og kulturhus har der været en proces med drøftelser i Kultur- og Idrætsudvalget, borger- og interessentinddragelse samt inputs og perspektiver fra chefer og fagpersoner på biblioteket og musik- og kulturskolen. En del af processen har også været arbejdet med en vision for kulturhuset, som retningsgiver i forhold til både byggeri, indretning og ambitioner for indhold og funktioner. Arbejdet har været med til at danne grundlag for det udbudsmateriale, der blev anvendt ved udbuddet af projektet som en totalentreprise med prækvalifikation i foråret og sommeren 2024. Et enigt bedømmelsesudvalg bestående af Kultur- og Idrætsudvalget, borgmesteren og kommunaldirektøren valgte i september 2024, at Dennis Thomsen og Co, Christian Rasmussen Rådgivende Ingeniører og Ove Jeppesen skal skabe [adresse] nye bibliotek og kulturhus.

**Kulturhuset**

Med projektet fra Dennis Thomsen og Co, Christian Rasmussen Rådgivende Ingeniører og Ove Jeppesen bliver der skabt synergi mellem byens to kulturinstitutioner [adresse] og [adresse] og kulturskole, som får til huse i kulturhuset.

I kulturhuset skabes rum til både leg, rytme, glæde, ro, eftertanke og fordybelse, og huset bliver et kulturelt samlingspunkt for borgerne. Der er plads til åbne aktiviteter, formidling i flere skalaer, formelle og uformelle møder, og der etableres blandt andet børne- og voksenbibliotek, undervisningslokaler til musik, atelier, fleksible aktivitetsrum, et centralt og integreret caféområde og en sal, der rummer kulturaktiviteter som teater, musik og foredrag.

Projektet er karakteriseret ved en gennemgående og stor transformation af den eksisterende biblioteksbygning på 6.400 kvadratmeter, som åbnes og binder kælder, stueplan og første sal sammen. Den eksisterende bygning udvides med en ny sal mod haven og et nyt ankomstareal mod Johnnie Nilsson på i alt 756 kvadratmeter. Bæredygtige og fleksible løsninger er en prioritet i [adresse] nye kulturhus, således huset kan justeres og udvikles med tiden.

Der pågår aktuelt dialog og ansøgninger til fonde vedrørende indretning, kunst og inventar.

**Milepæle**

I april 2025 blev første spadestik til byggeriet taget. Rejsegilde på salen forventes afholdt i september måned, mens indvielse forventes i oktober 2026.

### Økonomi

![](data:image/jpeg;base64...)

Opsummering af bevillingsmæssige konsekvenser:

Sagen medfører, at der gives anlægsbevilling til en udgift på 130,229 mio. kr. Udgiften finansieres af det til formålet afsatte rådighedsbeløb i 2025 på 78,98 mio. kr. og 51,250 mio. kr. i 2026.

Høringssvar

Centralt budget har ingen bemærkninger af bevillingsmæssig karakter.

### Klima og resiliensvurdering

Ingen bemærkninger.

### Sagens videre forløb

Sagen skal behandles af Økonomiudvalget og Byrådet.

### Historik

#### Kultur- og Sundhedsdirektøren indstiller, den 3. juni 2025, punkt 78:

at de bevillingsmæssige konsekvenser godkendes, jævnfør skema i afsnittet økonomi.

#### Beslutning fra Kultur- og Idrætsudvalget, den 3. juni 2025, punkt 78:

Anbefales.

Rasmus Madsen og Villads Mathiesen deltog ikke i sagens behandling.

#### Beslutning fra Økonomiudvalget, den 16. juni 2025, punkt 171:

Anbefales.

Fraværende: Benthe Danielsen og Kim Mogensen.

### Beslutning

Godkendt.

Fraværende: Carlo Hansen, i stedet mødte Ebbe Lind.

Fraværende: Kim Mogensen, i stedet mødte Jakob Kristoffersen.

Fraværende: Nadia Mathiesen, i stedet mødte Gyda Møller.

Fraværende: Danny Jacobsen.